ส่วนที่ 3

13. ฐานะการเงินและผลการดำเนินงาน

  งบการเงิน

ผู้สอบบัญชี 

+------------------+---------------+--------+-------------------------+
| ปี                | ชื่อผู้สอบบัญชี     | ผ      | บริษัทผู้สอบบัญชี             |
|                  |               | ู้สอบบัญชี |                         |
|                  |               |        |                         |
|                  |               | อนุญ    |                         |
|                  |               | าตเลขที่ |                         |
+------------------+---------------+--------+-------------------------+
| 2557/2558        | นายเติมพงษ์     | 4501   | บริษัท สำนักงาน อีวาย จำกัด  |
|                  | โอปนพันธุ์       |        |                         |
| (1 เม.ย.2557 –   |               |        |                         |
| 31 มี.ค. 2558)    |               |        |                         |
+------------------+---------------+--------+-------------------------+
| 2556/2557        | นายเติมพงษ์     | 4501   | บริษัท สำนักงาน อีวาย จำกัด  |
|                  | โอปนพันธุ์       |        |                         |
| (1 เม.ย.2556 –   |               |        |                         |
| 31 มี.ค. 2557)    |               |        |                         |
+------------------+---------------+--------+-------------------------+
| 2555/2556        | นายเติมพงษ์     | 4501   | บริษัท สำนักงาน เอินส์ท แอนด์ |
|                  | โอปนพันธุ์       |        | ยัง จำกัด                 |
| (1 เม.ย.2555 –   |               |        |                         |
| 31 มี.ค. 2556)    |               |        |                         |
+------------------+---------------+--------+-------------------------+
| 2554/2555        | นายณรงค์       | 3315   | บริษัท สำนักงาน เอินส์ท แอนด์ |
|                  | พันตาวงษ์       |        | ยัง จำกัด                 |
| (1 เม.ย.2554 –   |               |        |                         |
| 31 มี.ค. 2555)    |               |        |                         |
+------------------+---------------+--------+-------------------------+
| 2553/2554        | นายณรงค์       | 3315   | บริษัท สำนักงาน เอินส์ท แอนด์ |
|                  | พันตาวงษ์       |        | ยัง จำกัด                 |
| (1 เม.ย.2553 –   |               |        |                         |
| 31 มี.ค. 2554)    |               |        |                         |
+------------------+---------------+--------+-------------------------+

สรุปรายงานการสอบบัญชี

ในรอบหลายปีที่ผ่านมารวมถึงปีสิ้นสุดวันที่ 31 มีนาคม 2558
ผู้สอบบัญชีได้ให้ความเห็นอย่างไม่มีเงื่อนไขว่า
งบการเงินได้จัดทำขึ้นโดยถูกต้องตามที่ควรและได้ทำขึ้นตามหลักการบัญชีที่รับรองทั่วไป

ในที่นี้ได้แสดงงบการเงิน ทั้งงบรวมและงบเฉพาะบริษัทในช่วงเวลา 3 ปีที่ผ่านมาสิ้นสุดวันที่ 31
มีนาคม 2558 เพื่อการเปรียบเทียบและ
เพื่อแสดงให้เห็นถึงการเปลี่ยนแปลงของรายได้และการทำกำไรในช่วงเวลาดังกล่าว

[]

[]

[]

[]

[]

[]

[]

14. การวิเคราะห์และคำอธิบายของฝ่ายจัดการ

    1.  ผลการดำเนินงาน

  PTL เป็นบริษัทย่อยของ PCL จดทะเบียนก่อตั้งเมื่อวันที่ 26 มีนาคม 2545 เพื่อประกอบกิจการ
  ผลิตและจำหน่าย แผ่นฟิล์ม PET (Polyethylene Terephthalate Film หรือ Polyester
  Film) เพื่อส่งออกไปจำหน่ายให้แก่ลูกค้าในต่างประเทศเป็นส่วนใหญ่ โดยเน้นลูกค้าที่ประกอบ
  ธุรกิจใน 3 อุตสาหกรรมหลัก คือ บรรจุภัณฑ์ อุตสาหกรรม และ อุปกรณ์ไฟฟ้า บริษัทเริ่ม
  ดำเนินการผลิตสายการผลิตที่ 1 ในเดือนเมษายน 2546 จากนั้นเป็นต้นมา
  บริษัทได้ขยายกิจการมาโดยตลอด ทั้งในประเทศไทยและต่างประเทศ
  ในประเทศไทยบริษัทได้ลงทุนในสายเคลือบอัดขึ้นรูป สายแผ่นฟิล์ม CPP สายเคลือบซิลิโคน
  สายแผ่นฟิล์ม PET ชนิดหนา สายแผ่นฟิล์ม Blown PP และสายเคลือบอลูมิเนียมสองสามสาย
  นอกจากนั้น บริษัทยังได้ก่อตั้งบริษัทเพื่อทำการผลิตในประเทศตุรกี (ปี 2548)
  และในสหรัฐอเมริกา (ปี 2555) บริษัทเพื่อค้าในยุโรปและประเทศจีน
  สำนักงานประสานงานในประเทศมาเลเซียและประเทศเกาหลี

  ผลิตภัณฑ์ของบริษัทที่ดำเนินการอยู่ในประเทศไทยทั้งหมดได้รับการรับรองมาตรฐานดังต่อไปนี้

-   มาตรฐาน ISO 14001:2004 ด้านการจัดการสิ่งแวดล้อม (Environment Management
    System)

-   มาตรฐาน ISO 9001:2008 ด้านระบบบริหารจัดการคุณภาพ (Quality Management
    system)

-   มาตรฐานOHSAS 18001:2007 ด้านระบบการจัดการความปลอดภัยและสุขภาพในการ
    ประกอบวิชาชีพ (Occupational Health and Safety Management System)

-   มาตรฐาน ISO 22000:2005 ในเรื่องของความปลอดภัยด้านอาหารสำหรับผลิตภัณฑ์

-   รางวัล TPM Excellence Award (ประเภท A)

  ผลิตภัณฑ์ของบริษัทในประเทศตุรกีทั้งหมดได้รับการรับรองมาตรฐานดังต่อไปนี้

-   มาตรฐาน ISO 14001:2004 ด้านการจัดการสิ่งแวดล้อม (Environment Management
    System)

-   มาตรฐาน ISO 9001:2008 ด้านระบบบริหารจัดการคุณภาพ (Quality Management
    system)

-   มาตรฐานOHSAS 18001:2007 ด้านระบบการจัดการความปลอดภัยและสุขภาพในการ
    ประกอบวิชาชีพ (Occupational Health and Safety Management System)

-   มาตรฐาน BRC/loP
    ด้านการรับรองเกี่ยวกับมาตรฐานระดับโลกสำหรับบรรจุภัณฑ์และผลิตภัณฑ์บรรจุภัณฑ์
    (สายการผลิตฟิล์มและสายการผลิตแผ่นฟิล์มเคลือบอลูมิเนียม)

  กลุ่มโพลีเพล็กซ์มีเป้าหมายในการเป็นผู้นำในด้านอุตสาหกรรมแผ่นฟิล์มพลาสติกชนิดบางในระดับโลก
  โดยมุ่งเพิ่มส่วนแบ่งตลาดด้วยการขยายกำลังการผลิตและเพิ่มความหลากหลายของพอร์ตผลิตภัณฑ์อย่างต่อเนื่อง
  จากการจัดตั้งสายการผลิตแผ่นฟิล์ม PET ชนิดบางในสหรัฐอเมริกาและสายการผลิตแผ่นฟิล์ม PET
  ชนิดหนาในประเทศไทย ซึ่งเริ่มการผลิตในปี 2556 ทำให้กำลังการผลิตแผ่นฟิล์ม
  PETโดยรวมของบริษัทเพิ่มขึ้น 31,000 ตันต่อปี และ 28,800 ตันต่อปี ตามลำดับ
  กลุ่มโพลีเพล็กซ์ได้รุกสู่การผลิตผลิตภัณฑ์ต่อเนื่องต่าง ๆ เช่น แผ่น ฟิล์ม BOPP (ในอินเดีย)
  และแผ่นฟิล์ม CPP (ในประเทศไทย) ซึ่งเป็นวัสดุบรรจุภัณฑ์อื่นที่ผู้แปรรูปใช้กัน
  นอกเหนือไปจากแผ่นฟิล์ม PET
  โพลีเพล็กซ์มุ่งมั่นที่จะเป็นผู้ผลิตวัสดุบรรจุภัณฑ์ที่เป็นที่ต้องการใช้ในอุตสาหกรรมโดยไม่ใช่เป็นเพียงผู้ผลิตแผ่นฟิล์ม
  PET ชนิดบาง นอกจากนี้ เพื่อเพิ่มความหลากหลายของผลิตภัณฑ์ กลุ่มโพลีเพล็กซ์ยังได้ขยายธุรกิจ
  สู่ผลิตภัณฑ์มากขึ้นอย่างต่อเนื่อง เช่น แผ่นฟิล์มเคลือบซิลิโคน (ในอินเดีย ปี 2550
  ในประเทศไทย ปี 2555) แผ่นฟิล์มเคลือบอัดขึ้นรูป (ประเทศไทย สายแรกในปี 2551
  และสายที่สองในปี 2556) แผ่นฟิล์ม Blown PP (ในประเทศไทย 2556)
  และแผ่นฟิล์มเคลือบอลูมิเนียม
  ส่วนโครงการรีไซเคิลในประเทศไทยได้มีการจัดตั้งขึ้นเพื่อเป็นการแก้ไขปัญหาของเสียจากพลาสติกจากกระบวนการผลิตและหลังการใช้ของผู้บริโภค

  กลุ่มโพลีเพล็กซ์ได้กำหนดกลยุทธ์ต่อไปนี้

1)  การเน้นการพัฒนาผลิตภัณฑ์และบริการด้านเทคนิคเพื่อให้เข้าถึงตลาดที่มีศักยภาพในการเติบโตและ
    มีอัตราการทำกำไรสูงได้มากขึ้น

2)  การใช้ต้นทุนการผลิตให้ได้ประโยชน์สูงสุด

3)  การเสริมสร้างความสามารถในการจัดส่งสินค้าโดยมุ่งเน้นฐานการผลิตที่สามารถเข้าถึงลูกค้าได้ง่าย

4)  การผลิตสินค้าหลากหลายประเภทเพิ่มมากขึ้นเพื่อลดความเสี่ยงจากผลกระทบของวงจรอุตสาหกรรมแผ่นฟิล์ม
    PET อันเป็นการเพิ่มความมีเสถียรภาพของกำไร

5)  มุ่งมั่นต่อเนื่องในการเพิ่มสัดส่วนของผลิตภัณฑ์ที่มีมูลค่าเพิ่มในประเภทผลิตภัณฑ์ ทั้งหมดของบริษัท

6)  การสร้างความพึงพอใจแก่ลูกค้าด้วยการนำเสนอผลิตภัณฑ์ที่มีคุณภาพอย่างต่อเนื่อง

7)  มีการผสมผสานกลยุทธ์ตลาดในประเทศ ตลาดต่างประเทศโพ้นทะเล
    และตลาดภูมิภาคใกล้เคียงอย่างรอบคอบและสมเหตุผล

  ภาวะสินค้าล้นตลาดในอุตสาหกรรมแผ่นฟิล์ม PET ชนิดบางซึ่งเริ่มในปี 2555 ยังคงมีอยู่
  ซึ่งสร้างความกดดันต่อราคาขาย อย่างไรก็ตาม
  การเติบโตของอุปสงค์ประกอบกับการชะลอตัวของการขยายกำลังการผลิตทำให้ช่องว่างระหว่างอุปสงค์และอุปทานค่อยๆแคบลง
  นอกจากนี้
  จากการที่ราคาวัตถุดิบหลักได้ลดต่ำลงอย่างมีนัยสำคัญอันเป็นผลสืบเนื่องจากราคาน้ำมันดิบโลกตกต่ำลง
  บริษัทสามารถทำอัตรากำไรเพิ่มสูงขึ้นในระหว่างปี
  แม้ว่าจะขาดทุนจากการด้อยค่าของสินค้าคงคลังอยู่บ้างก็ตาม
  ประกอบกับโครงการใหม่ๆซึ่งเริ่มดำเนินงานในปี 2556
  ในสหรัฐอเมริกาและประเทศไทยมีผลประกอบการดีขึ้น ส่งผลให้บริษัทมีผลขาดทุนลดลงในปีนี้
  บริษัทย่อยในประเทศตุรกี คือ โพลีเพล็กซ์ ยูโรปา สามารถสร้างผลกำไรสูงกว่าปีที่ผ่านมา
  แม้ว่าจะมีตัวเลขขาดทุนจากรายการพิเศษประมาณ 177
  ล้านบาทจากการจำหน่ายเงินลงทุนในโพลีเพล็กซ์ เรซิ่น นอกจากนี้
  กำไรจากอัตราแลกเปลี่ยนเนื่องจากสกุลเงินยูโรต่อเงินเหรียญสหรัฐและเงินบาทอ่อนค่าลงอย่างมาก
  ส่งผลให้มีกำไรจากอัตราแลกเปลี่ยนเมื่อแปลงค่าเงินกู้สกุลเงินยูโรและเงินเหรียญสหรัฐในประเทศไทยเป็นเงินบาท
  รวมทั้งเงินกู้สกุลเงินยูโรของบริษัทย่อยในสหรัฐอเมริกา
  ทำให้สามารถรายงานผลประกอบการกำไรเพิ่มขึ้นในปีนี้

  ผลการดำเนินงานที่สำคัญในรอบปีมีรายละเอียดดังต่อไปนี้

รายได้รวม

  งบการเงินรวม

รายได้จากการขาย

  รายได้จากการขายตามงบการเงินรวมของบริษัทเพิ่มขึ้น จาก 10,702.5 ล้านบาทมาอยู่ที่
  11,912.7 ล้านบาท ซึ่งเพิ่มขึ้น 1,210.2 ล้านบาท หรือเพิ่มขึ้นร้อยละ 11.31 จากปีที่ผ่านมา
  การเติบโตของรายได้มีผลมาจากปริมาณขายที่เพิ่มขึ้น
  (การใช้กำลังการผลิตที่มีการขยายในสหรัฐอเมริกาและประเทศไทย)
  ซึ่งส่วนหนึ่งหักกลบกับการลดลงของราคาขายเฉลี่ยของแผ่นฟิล์มอันเป็นผลมาจากต้นทุนวัตถุดิบที่ลดลงจากการที่ราคาน้ำมันดิบโลกตกต่ำลง

  ตารางต่อไปนี้แสดงรายได้จากการขายตามงบการเงินรวมทั้งจากการส่งออกและการจำหน่ายในประเทศ

  ------------------ ----------- ------- ----------- ------ ----------- --------
                     2555-56             2556-57            2557-58     

  ตลาด               ล้านบาท      %       ล้านบาท      %      ล้านบาท      %

  ส่งออก              7,438.18    80.59   7,406.35    69.2   7,690.47    64.56

  จำหน่ายในประเทศ     1,791.84    19.41   3,296.19    30.8   4,222.26    35.44

  รวม                9,230.02    100     10,702.53   100    11,912.73   100.00
  ------------------ ----------- ------- ----------- ------ ----------- --------

  หมายเหตุ: การจำหน่ายผ่านบริษัทตัวแทนจำหน่ายที่ตั้งอยู่ในเนเธอร์แลนด์/จีน ถือเป็นการส่งออก

[]การเพิ่มขึ้นของมูลค่า (Value Addition – VA) (VA = ราคาขาย – ต้นทุนวัตถุดิบ)
ในระหว่างปีของ PTL และ PE แสดงไว้ด้านล่างนี้ ในระหว่างปีปัจจุบัน
การเพิ่มขึ้นของมูลค่าปรับตัวดีขึ้น (สำหรับแผ่นฟิล์ม PET ชนิดบาง)
อันเป็นผลจากราคาวัตถุดิบที่สำคัญลดต่ำลง

[]รายได้อื่น

  รายได้อื่นเพิ่มขึ้นเล็กน้อยจาก 90 ล้านบาทในปีที่ผ่านมา มาอยู่ที่ 90.70 ล้านบาท
  มีการเพิ่มขึ้นของรายได้อื่นในประเทศไทย (จากสิทธิประโยชน์การส่งออกและยอดขายเบ็ดเตล็ด)
  ซึ่งส่วนหนึ่งหักกลบกับการลดลงของรายได้อื่นในบริษัทย่อย

  ในปีนี้ บริษัทมีกำไรจากอัตราแลกเปลี่ยนจำนวน 480.2 ล้านบาท
  เทียบกับปีที่ผ่านมาซึ่งประสบกับขาดทุนจากอัตราแลกเปลี่ยน
  กำไรดังกล่าวมีสาเหตุหลักมาจากการที่บริษัทแปลงค่าเงินกู้สกุลยูโรในประเทศไทยและบริษัทย่อยในสหรัฐอเมริกา
  ด้วยเห็นว่าเงินยูโรได้อ่อนค่าลงมากเมื่อเทียบกับเงินเหรียญสหรัฐและเงินบาท ทั้งนี้
  ส่วนหนึ่งได้หักกลบกับขาดทุนจากการแปลงค่าเงินกู้สกุลเหรียญสหรัฐในประเทศไทย
  จากการที่เงินเหรียญสหรัฐได้แข็งค่าขึ้นเล็กน้อยเมื่อเทียบกับเงินบาท

  ปัจจัยต่างๆดังกล่าวข้างต้น ส่งผลสุทธิทำให้รายได้รวมของบริษัทและบริษัทย่อยมีการเพิ่มขึ้นจำนวน
  1,691.1 ล้านบาทหรือร้อยละ 15.67 เป็นจำนวนทั้งสิ้น 12,483.6 ล้านบาท

  งบการเงินเฉพาะบริษัท

รายได้จากการขาย

  รายได้จากยอดขายรวมของบริษัทมาจากการส่งออกเป็นหลัก โดยมีสัดส่วนการส่งออกคิดเป็น
  ร้อยละ 75-80 ของรายได้ยอดขายรวม

ตารางต่อไปนี้แสดงรายได้จากการขายทั้งจากการส่งออกและการจำหน่ายในประเทศของบริษัท

  ---------------- ---------- -------- ----------- -------- ---------- --------
                   2555-56             2556-57              2557-58    

  ตลาด             ล้านบาท     %        ล้านบาท      %        ล้านบาท     %

  ส่งออก            3,165.86   75.28    3,521.19    77.95    4,248.43   81.83

  จำหน่ายในประเทศ   1,039.58   24.72    996.33      22.05    943.49     18.17

  รวม              4,205.44   100.00   4,517.51    100.00   5,191.92   100.00
  ---------------- ---------- -------- ----------- -------- ---------- --------

  ในปีบัญชี 2557-58 บริษัทมีรายได้จากการขายรวม 5,191.9 ล้านบาท เพิ่มขึ้น 674.4
  ล้านบาทหรือร้อยละ 14.93 จากปีที่ผ่านมา สาเหตุหลักมาจากปริมาณการขายที่เพิ่มขึ้น
  ซึ่งรวมถึงปริมาณที่เพิ่มขึ้นจากการใช้กำลังการผลิตของโครงการใหม่ๆซึ่งเริ่มดำเนินงานในช่วงครึ่งหลังของปีที่ผ่านมา
  ทั้งนี้ ส่วนหนึ่งหักกลบกับราคาขายซึ่งลดต่ำลงดังได้อธิบายข้างต้น

  รายได้อื่น

  รายได้อื่นเพิ่มขึ้นจาก 60 ล้านบาทเป็น 64 ล้านบาท
  เนื่องจากรายได้จากสิทธิประโยชน์การส่งออก (ยอดส่งออกเพิ่มขึ้น)
  และรายได้จากยอดขายเบ็ดเตล็ดเพิ่มสูงขึ้น

  บริษัทมีกำไรจากอัตราแลกเปลี่ยนในปีนี้จำนวน 230.4 ล้านบาท เทียบกับขาดทุน 336.8
  ล้านบาทในปีที่ผ่านมา อันเป็นผลจากการแปลงค่าเงินกู้สกุลเงินต่างประเทศดังได้อธิบายข้างต้น

  ปัจจัยต่างๆดังกล่าวข้างต้นส่งผลสุทธิทำให้รายได้รวมของบริษัทเพิ่มขึ้นจากปีที่ผ่านมา 908.8
  ล้านบาท หรือร้อยละ 19.8

  ค่าใช้จ่ายรวม

งบการเงินรวม

  ค่าใช้จ่ายหลักของบริษัทประกอบด้วย ต้นทุนด้านวัตถุดิบ ค่าบรรจุหีบห่อ ค่าไฟฟ้าและเชื้อเพลิง
  ค่าเสื่อมราคา เงินเดือนพนักงาน ค่าใช้จ่ายในการขายและบริหาร และค่าใช้จ่ายทางการเงิน

  ต้นทุนขายเท่ากับ 10,396 ล้านบาท เปรียบเทียบกับ 9,774 ล้านบาทในปีที่ผ่านมา
  และคิดเป็นร้อยละ 87.65 ของค่าใช้จ่ายรวม ซึ่งสูงกว่าร้อยละ 85.85 ในปีที่ผ่านมา
  ต้นทุนขายคิดเป็นร้อยละของค่าใช้จ่ายรวมเพิ่มสูงขึ้น
  อันเป็นผลจากกำไรอัตราแลกเปลี่ยนในปีนี้เทียบกับขาดทุนอัตราแลกเปลี่ยนในปีที่ผ่านมา
  ซึ่งส่วนหนึ่งหักกลบกับค่าใช้จ่ายที่เพิ่มขึ้นเนื่องจากผลขาดทุนจากการจำหน่ายเงินลงทุนในบริษัทย่อย
  ต้นทุนขายประกอบด้วยรายการหลัก เช่น ค่าวัตถุดิบ ค่าบรรจุหีบห่อ ค่าสาธารณูปโภค
  ค่าเสื่อมราคาอาคารและเครื่องจักร ค่าใช้จ่ายพนักงาน เป็นต้น โดยสามารถ
  แยกประเภทได้ดังนี้

  ------------------------------------------ --------- --------- ---------
  รายละเอียด                                  2555-56   2556-57   2557-58

  วัตถุดิบและวัสดุสิ้นเปลืองที่ใช้ในการผลิต              76.0%     74.9%     74.6%
  (รวมการเปลี่ยนแปลงสินค้าคงคลัง)                                     

  ค่าเสื่อมราคา (ในต้นทุนขาย)                     5.1%      6.1%      6.9%

  เงินเดือน ค่าจ้างและผลตอบแทนอื่นๆสำหรับพนักงาน     6.9%      7.6%      7.9%
  (ในต้นทุนขาย)                                                    

  ค่าสาธารณูปโภค (ไฟฟ้า/ก๊าซธรรมชาติ/น้ำหล่อเย็น     7.6%      8.0%      8.1%
  เป็นต้น)                                                         

  อื่น ๆ                                       4.4%      3.4%      2.5%

                                             100.0%    100.0%    100.0%
  ------------------------------------------ --------- --------- ---------

  การเพิ่มขึ้นของต้นทุนขายโดยรวมเบ็ดเสร็จเท่ากับ 622 ล้านบาท (หรือร้อยละ 6)
  ซึ่งส่วนใหญ่มาจากปริมาณขายที่สูงขึ้นเนื่องจากการใช้กำลังการผลิตของโครงการใหม่ในประเทศไทยและสหรัฐอเมริกา

  ค่าใช้จ่ายในการขายและบริหารเพิ่มสูงขึ้นประมาณ 60.5 ล้านบาท คิดเป็นร้อยละ 4.93
  ของค่าใช้จ่ายทั้งหมดอันเป็นผลจากปริมาณขายที่สูงขึ้นและขนาดของการดำเนินงานโดยรวมในประเทศไทยและสหรัฐอเมริกาที่ขยายใหญ่ขึ้น

  บริษัทมีกำไรจากอัตราแลกเปลี่ยนจำนวน 480.2 ล้านบาทตามงบรวม
  เมื่อเทียบกับขาดทุนจากอัตราแลกเปลี่ยนจำนวน 383.1 ล้านบาทในปีที่ผ่านมา
  สาเหตุหลักมาจากกำไรอัตราแลกเปลี่ยนที่ยังไม่เกิดขึ้นจริงจากการปรับปรุงการแปลงค่าเงินกู้ระยะยาวสกุลเงินยูโรและเงินเหรียญสหรัฐในประเทศไทยเป็นเงินบาทเนื่องจากเงินบาทได้อ่อนค่าลงเมื่อเทียบกับเงินยูโรและเงินเหรียญสหรัฐ
  และกำไรจากอัตราแลกเปลี่ยนของบริษัทย่อยในสหรัฐอเมริกา จากการแปลงค่าเงินกู้สกุลยูโร
  เนื่องจากเงินยูโรได้อ่อนค่าลงเมื่อเทียบกับเงินเหรียญสหรัฐ

  ค่าใช้จ่ายทางการเงินในงบรวมระหว่างปีเท่ากับ 222.8 ล้านบาท เพิ่มขึ้น 32.7 ล้านบาท
  หรือร้อยละ 17.23 จากปีที่ผ่านมา

  การเพิ่มขึ้นของค่าใช้จ่ายทางการเงินมีสาเหตุหลักมาจากภาระดอกเบี้ยเงินกู้เงินทุนหมุนเวียนเพิ่มสูงขึ้น
  จากการที่มีการกู้ยืมเพิ่มขึ้นเพื่อสนองความต้องการใช้เงินทุนหมุนเวียนของการดำเนินงานในประเทศไทยและสหรัฐอเมริกา
  ตลอดจนดอกเบี้ยของเงินทุนที่ต้องใช้ในช่วงระยะเวลาหนึ่งของปี 2556
  สำหรับโครงการใหม่ต่างๆในประเทศไทยและสหรัฐอเมริกา
  ซึ่งส่วนหนึ่งหักกลบกับภาระดอกเบี้ยที่ลดลงของเงินกู้ระยะยาว
  อันเป็นผลจากอัตราดอกเบี้ยลดต่ำลงและมีการชำระคืนเงินกู้ในระหว่างปี

  ค่าใช้จ่ายภาษีเงินได้ในงบรวมของปีนี้เท่ากับ 6.1 ล้านบาท เทียบกับเงินได้จำนวน 293.3
  ล้านบาทที่บันทึกในปีที่ผ่านมา
  เงินได้ในปีที่ผ่านมามีจำนวนสูงเป็นผลจากรายการสินทรัพย์ภาษีเงินได้รอตัดบัญชีอันเกิดจากการขาดทุนในการดำเนินงานที่ประเทศไทยและบริษัทย่อยที่สหรัฐอเมริกา
  มีการบันทึกกลับรายการสินทรัพย์ภาษีเงินได้รอตัดบัญชีส่วนเกินที่เกิดขึ้นในอดีตในประเทศไทย
  ตลอดจนมีรายการตั้งสำรองค่าใช้จ่ายภาษีในบริษัทย่อยบางแห่ง
  ส่งผลให้เกิดค่าใช้จ่ายภาษีเงินได้ในปีปัจจุบัน เทียบกับเงินได้ในปีที่ผ่านมา
  ค่าใช้จ่ายภาษีนี้ส่วนหนึ่งหักกลบกับเงินได้ภาษีจากสินทรัพย์ภาษีเงินได้ที่เพิ่มขึ้นมาจากบริษัทย่อยในสหรัฐอเมริกาที่ประสบกับผลขาดทุนในระหว่างปี

  งบการเงินเฉพาะบริษัท

  บริษัทมีต้นทุนขายเท่ากับ 4,987.3 ล้านบาท คิดเป็นร้อยละ 91.8 ของค่าใช้จ่ายรวม
  ซึ่งสูงกว่าเมื่อเทียบกับ 4,543.2 ล้านบาทหรือร้อยละ 86.4 ของค่าใช้จ่ายรวมในปีที่ผ่านมา
  ต้นทุนขายคิดเป็นร้อยละของค่าใช้จ่ายรวมเพิ่มสูงขึ้น
  อันเป็นผลจากกำไรอัตราแลกเปลี่ยนในปีนี้เทียบกับขาดทุนอัตราแลกเปลี่ยนในปีที่ผ่านมา
  ต้นทุนขายที่สูงขึ้นเป็นผลมาจากปริมาณที่เพิ่มขึ้นจากการใช้กำลังการผลิตของโครงการใหม่ๆ ได้แก่
  แผ่นฟิล์ม PET ชนิดหนา แผ่นฟิล์มเคลือบอัดชั้นด้วยความร้อน และแผ่นฟิล์ม Blown PP
  ในประเทศไทย ซึ่งส่วนหนึ่งหักกลบกับราคาวัตถุดิบที่ลดลงจากการที่ราคาน้ำมันดิบโลกลดต่ำลง

+--------------------------------------------+-------+-------+--------+---+
| ต้นทุนขายสามารถแยกประเภทได้ดังนี้                | 25    | 25    | 2      |   |
|                                            | 55-56 | 56-57 | 557-58 |   |
| รายละเอียด                                  |       |       |        |   |
+--------------------------------------------+-------+-------+--------+---+
| วัตถุดิบและวัสดุสิ้นเปลืองที่ใช้ในการผลิต              | 77.3% | 75.1% | 75.8%  |   |
| (รวมการเปลี่ยนแปลงสินค้าคงคลัง)                 |       |       |        |   |
+--------------------------------------------+-------+-------+--------+---+
| ค่าเสื่อมราคา (ในต้นทุนขาย)                     | 5.7%  | 6.4%  | 7.4%   |   |
+--------------------------------------------+-------+-------+--------+---+
| เงินเดือน ค่าจ้างและผลตอบแทนอื่นๆสำหรับพนักงาน     | 7.8%  | 8.5%  | 8.7%   |   |
| (ในต้นทุนขาย)                                |       |       |        |   |
+--------------------------------------------+-------+-------+--------+---+
| ค่าสาธารณูปโภค (ไฟฟ้า/ก๊าซธรรมชาติ/น้ำเย็น เป็นต้น) | 8.2%  | 8.7%  | 10.0%  |   |
+--------------------------------------------+-------+-------+--------+---+
| อื่น ๆ                                       | 1.0%  | 1.3%  | 2.1%   |   |
+--------------------------------------------+-------+-------+--------+---+
|                                            | 1     | 1     | 100.0% |   |
|                                            | 00.0% | 00.0% |        |   |
+--------------------------------------------+-------+-------+--------+---+

  ค่าใช้จ่ายการขายและการบริหารสูงขึ้น 69.1 ล้านบาท
  เนื่องจากขนาดของการดำเนินงานโดยรวมใหญ่ขึ้น ค่าระวางขนส่งทางทะเล
  (สหรัฐฯ/ยุโรป)สูงขึ้น และค่าที่ปรึกษาเพื่อการพัฒนาตลาดสำหรับโครงการใหม่ต่าง ๆ เพิ่มขึ้น

  ค่าใช้จ่ายทางการเงินตามงบเฉพาะบริษัทในระหว่างปีเท่ากับ 126.4 ล้านบาท เพิ่มขึ้น 41
  ล้านบาทหรือร้อยละ 48.03 จากปีที่ผ่านมา โดยมีสาเหตุมาจากเงินกู้เงินทุนหมุนเวียนเพิ่มขึ้น
  ตลอดจนดอกเบี้ยเงินกู้ระยะยาวเพื่อใช้สำหรับสายการผลิตแผ่นฟิล์ม PET ชนิดหนา แผ่นฟิล์ม
  Blown PP และแผ่นฟิล์มเคลือบอัดชั้นด้วยความร้อนสายที่ 2
  ในประเทศไทยในช่วงระยะเวลาหนึ่งของปี 2556
  ค่าใช้จ่ายที่เพิ่มขึ้นนี้ส่วนหนึ่งหักกลบกับต้นทุนดอกเบี้ยที่ลดลงจากการชำระคืนเงินกู้ระยะยาวในระหว่างปีและอัตราดอกเบี้ยลดต่ำลง

  บริษัทมีค่าใช้จ่ายภาษีเงินได้เท่ากับ 32.2 ล้านบาท เทียบกับเงินได้จำนวน 85.7
  ล้านบาทที่บันทึกในปีที่ผ่านมา
  ค่าใช้จ่ายดังกล่าวในปีนี้มาจากการบันทึกกลับรายการสินทรัพย์ภาษีเงินได้รอตัดบัญชีส่วนเกินที่เกิดขึ้นในปีที่ผ่านมา

  อัตรากำไร – อัตราส่วนกำไรขั้นต้น กำไรจากการดำเนินงาน และกำไรสุทธิ

  อัตราส่วนกำไรขั้นต้น กำไรจากการดำเนินงาน และกำไรสุทธิ ล้วนเพิ่มขึ้นเมื่อเทียบกับปีที่ผ่านมา
  อันเป็นผลจากการปรับตัวดีขึ้นโดยรวมของผลประกอบการ
  และผลขาดทุนจากโครงการใหม่ต่างๆลดลง
  ตลอดจนมีกำไรจากอัตราแลกเปลี่ยนจำนวนมากจากการแปลงค่าเงินกู้สกุลเงินยูโรและเงินเหรียญสหรัฐในประเทศไทย

1.  ฐานะการเงิน

  จากการที่เงินสกุลยูโรอ่อนค่าลงมากเมื่อเทียบกับเงินบาทในปีนี้เปรียบเทียบกับปีที่ผ่านมา
  การแปลงค่าเงินกู้ของบริษัทย่อยของบริษัทซึ่งรายงานผลประกอบการเป็นเงินสกุลยูโร
  ต้องประสบกับผลขาดทุนจากการแปลงค่าดังกล่าว (35.2178 บาท/ยูโร ณ วันที่ 31 มีนาคม
  2558 เปรียบเทียบกับ 44.6075 บาท/ยูโร ณ วันที่ 31 มีนาคม 2557) นอกจากนี้
  ตัวเลขของปีที่ผ่านมาได้รวมบริษัทย่อย คือ โพลีเพล็กซ์ เรซิ่น
  ซึ่งได้ขาดจากสถานะการเป็นบริษัทย่อยแล้ว ณ สิ้นปีปัจจุบัน
  ทำให้งบดุลของบริษัทย่อยดังกล่าวไม่ได้รวมอยู่ในงบการเงินรวม ณ สิ้นปีปัจจุบัน

สินทรัพย์

  ณ วันที่ 31 มีนาคม 2558 บริษัทมีสินทรัพย์รวม 16,166 ล้านบาท ซึ่งลดลงร้อยละ 17.44
  จากปีที่ผ่านมาซึ่งมีสินทรัพย์รวม 19,581 ล้านบาทตามงบการเงินรวม
  สาเหตุของการลดลงเนื่องจากการจำหน่ายเงินลงทุนในบริษัท โพลีเพล็กซ์ เรซิ่น ปรเทศตุรกี

  สำหรับงบการเงินเฉพาะบริษัท สินทรัพย์รวมของบริษัท ณ วันที่ 31 มีนาคม 2558 เท่ากับ
  8,463 ล้านบาท ซึ่งเพิ่มขึ้นร้อยละ 0.83 จากปีที่ผ่านมาซึ่งมีสินทรัพย์รวม 8,394 ล้านบาท

  สินทรัพย์ที่สำคัญของบริษัทประกอบด้วยสินทรัพย์หมุนเวียน สินทรัพย์ถาวร เงินลงทุน และสินทรัพย์
  ไม่หมุนเวียนอื่น โดยสินทรัพย์แต่ละประเภทมีการเคลื่อนไหวดังต่อไปนี้

สินทรัพย์หมุนเวียน

-   ลูกหนี้การค้าและลูกหนี้อื่นมีจำนวนสูงขึ้น
    สาเหตุหลักมาจากปริมาณขายที่เพิ่มขึ้นจากการใช้กำลังการผลิตของโครงการใหม่ๆ
    อย่างไรก็ตาม สัดส่วนการเพิ่มในงบการเงินเฉพาะบริษัทจะสูงกว่าในงบการเงินรวมมาก
    เนื่องจากการจัดจำหน่ายแผ่นฟิล์มเคลือบอัดชั้นด้วยความร้อนและแผ่นฟิล์มเคลือบซิลิโคนในตลาดสหรัฐอเมริกาและยุโรป
    ดำเนินการผ่านบริษัทย่อยในสหรัฐอเมริกาและบริษัทย่อยที่เป็นบริษัทการค้าในประเทศเนเธอร์แลนด์
    ซึ่งไม่ได้รวมอยู่ในการรวมงบ

-   สินค้าคงคลังในงบการเงินรวมลดลงอย่างมีนัยสำคัญ
    สาเหตุหลักมาจากอัตราแลกเปลี่ยนเงินยูโร/บาทที่ลดต่ำลงและการจำหน่ายกิจการโพลีเพล็กซ์
    เรซิ่น ดังได้อธิบายข้างต้น ในขณะที่สินค้าคงคลังตามงบการเงินเฉพาะของบริษัทมีระดับสูงขึ้น
    จากการเพิ่มขึ้นของสต็อกสินค้าสำเร็จรูป/กึ่งสำเร็จรูปและวัตถุดิบ
    สินค้าคงคลังที่เพิ่มขึ้นโดยรวมส่วนหนึ่งหักกลบกับการลดลงของค่าใช้จ่ายในการเก็บรักษาสินค้าคงคลังวัสดุที่ผลิตเอง

-   แม้ว่าเงินสดและรายการเทียบเท่าเงินสดของบริษัทย่อยจะเพิ่มขึ้นในรูปของสกุลเงินต่างประเทศ
    แต่เงินสดและรายการเทียบเท่าเงินสดที่รายงานตามงบรวมลดลงประมาณ 15 ล้านบาท
    เนื่องจากการอ่อนค่าของสกุลเงินยูโรเมื่อเทียบกับเงินบาท
    ส่งผลให้เงินสดและรายการเทียบเท่าเงินสดที่แปลงค่าของบริษัทย่อยในประเทศตุรกี
    (โพลีเพล็กซ์ ยูโรปา) มีจำนวนลดลง

-   เงินลงทุนชั่วคราวเพิ่มขึ้น จากการลงทุนเงินคงเหลือในบริษัทย่อยในประเทศไทย คือ บริษัท
    อีโคบลู จำกัด สูงขึ้น

-   การเปลี่ยนแปลงอื่นๆของสินทรัพย์หมุนเวียน –
    เงินจ่ายล่วงหน้าแก่ผู้ขายสูงขึ้นและการเพิ่มขึ้นของเงินคืนภาษีมูลค่าเพิ่มรับในประเทศไทยเมื่อเทียบกับปีที่ผ่านมา

  สินทรัพย์ไม่หมุนเวียน

-   เงินฝากธนาคารที่มีภาระค้ำประกันคือเงินฝากธนาคารที่ได้จำนำไว้กับธนาคาร
    ตามเงื่อนไขเงินกู้ระยะยาวของบริษัทย่อยในสหรัฐอเมริกา
    จำนวนที่ลดลงเป็นผลจากดอกเบี้ยที่ฝากเข้าไปลดต่ำลงด้วยสาเหตุจากการชำระคืนเงินกู้
    ซึ่งรวมถึงการชำระคืนก่อนกำหนดด้วย

-   ที่ดิน อาคาร และอุปกรณ์ (สุทธิ) ลดลงจำนวน 3,146.34 ล้านบาท
    สาเหตุหลักมาจากอัตราแลกเปลี่ยนเงินยูโร/บาทที่ลดต่ำลงและการจำหน่ายกิจการโพลีเพล็กซ์
    เรซิ่น ดังได้อธิบายข้างต้น ตัวเลขตามงบการเงินเฉพาะลดลง 159.2 ล้านบาท
    สุทธิจากการจำหน่ายสินทรัพย์และค่าเสื่อมราคาที่บันทึกระหว่างงวด

-   รายการสินทรัพย์ภาษีเงินได้รอตัดบัญชีเพิ่มขึ้นในงบรวม
    จากการตั้งสำรองสินทรัพย์ภาษีเงินได้รอตัดบัญชีเพิ่มขึ้นที่บริษัทย่อยในสหรัฐอเมริกา ทั้งนี้
    รายการส่วนนี้ลดลงจำนวน 32.18 ล้านบาทในงบเฉพาะบริษัท
    อันเป็นผลจากการบันทึกกลับรายการสินทรัพย์ภาษีเงินได้รอตัดบัญชีส่วนเกินที่เกิดขึ้นในปีที่ผ่านมา

-   การลดลงของสินทรัพย์ไม่มีตัวตน จากการจำหน่ายเงินลงทุนในโพลีเพล็กซ์ เรซิ่น

-   การลดลงของเงินจ่ายล่วงหน้าค่าซื้อสินทรัพย์ถาวร
    จากการปรับปรุงการส่งมอบสินทรัพย์สำหรับโครงการต่างๆ

  อัตราผลตอบแทนต่อสินทรัพย์

  ตามงบการเงินรวม อัตราผลตอบแทนต่อสินทรัพย์ของบริษัทเท่ากับร้อยละ 2.17
  เทียบกับอัตราผลตอบแทนติดลบที่ร้อยละ 2.66 ในปีที่ผ่านมา สำหรับงบการเงินเฉพาะกิจการ
  อัตราผลตอบแทนต่อสินทรัพย์ของบริษัทติดลบที่ร้อยละ 1.24
  โดยมีสาเหตุหลักมาจากผลประกอบการขาดทุนสุทธิในระหว่างปี

1.  สภาพคล่อง

  กระแสเงินสด

  กระแสเงินสดตามงบการเงินรวมรวมงบกระแสเงินสดของโพลีเพล็กซ์ เรซิ่น
  จนถึงวันที่มีการจำหน่ายเงินลงทุน คือ 2 มีนาคม 2558
  เงินจากการจำหน่ายทั้งหมดได้แสดงไว้เป็นรายการแยกต่างหากในส่วนของกระแสเงินสดจากกิจกรรมลงทุน

  งบการเงินรวม

-   ในปี 2557-58 บริษัทและบริษัทย่อยมีการได้รับเงินสดจากกิจกรรมดำเนินงานจำนวน
    1,392.9 ล้านบาท โดยมีรายละเอียดดังนี้

-   เงินสดที่มาจากกิจกรรมดำเนินงาน
    (ก่อนเปลี่ยนแปลงสินทรัพย์และหนี้สินในการดำเนินงาน)มีจำนวน 1,170.9 ล้านบาท

-   การเปลี่ยนแปลงของเงินทุนหมุนเวียนมีดังนี้

-   ลูกหนี้การค้าเพิ่มขึ้นจำนวน 145.6
    ล้านบาทเนื่องจากรายได้จากการขายเพิ่มสูงขึ้น(การใช้กำลังการผลิตของโครงการใหม่ๆส่วนหนึ่งหักกลบกับราคาขายเฉลี่ยลดลง)

-   สินค้าคงคลังเพิ่มขึ้นจำนวน 7.5 ล้านบาท
    การเพิ่มขึ้นของสินค้าคงคลังส่วนหนึ่งหักกลบกับอัตราแลกเปลี่ยนในการแปลงค่าบัญชีของบริษัทย่อยลดลง

-   การจ่ายผลประโยชน์ระยะยาวของพนักงานจำนวน 6.1 ล้านบาท

-   เงินสดจ่ายสำหรับภาษีเงินได้จำนวน 11.5 ล้านบาท

-   เจ้าหนี้การค้าเพิ่มขึ้นจำนวน 438.9
    ล้านบาทเนื่องจากมีรายการซื้อมากขึ้น(เพิ่มขึ้นสำหรับโครงการใหม่ๆ)

-   หนี้สินหมุนเวียนอื่นเพิ่มขึ้น 50.9 ล้านบาท

-   สินทรัพย์หมุนเวียน/ไม่หมุนเวียนอื่นเพิ่มขึ้น 97 ล้านบาท
    (เงินคืนภาษีมูลค่าเพิ่มรับและเงินจ่ายล่วงหน้าแก่ผู้ขายสูงขึ้น)

-   เงินสดสุทธิใช้ไปในกิจกรรมลงทุนเท่ากับ 330.1 ล้านบาท โดยมีรายละเอียดดังนี้

-   เงินฝากธนาคารที่มีภาระค้ำประกันลดลง 1.5 ล้านบาท
    [กันไว้สำหรับชำระคืนเงินกู้และชำระดอกเบี้ย
    อันเป็นส่วนหนึ่งของเงื่อนไขเงินกู้ระยะยาวของบริษัทย่อยในสหรัฐอเมริกาสำหรับโครงการสายการผลิตแผ่นฟิล์ม
    PET จำนวนที่ลดลงเนื่องจากมีการชำระคืนงวดเงินกู้ก่อนกำหนดที่จะต้องชำระในปีบัญชี
    2558-59 ภายในเดือนมีนาคม 2558]

-   เงินจากการจำหน่ายเงินลงทุนในโพลีเพล็กซ์ เรซิ่น จำนวน 601.4 ล้านบาท
    (รวมจำนวนที่ได้รับโดยเป็นการชำระคืนเงินกู้ผู้ถือหุ้น)

-   มีการถอนเงินจำนวน 1.3 ล้านบาทจากเงินลงทุนชั่วคราว

-   การเพิ่มขึ้นสุทธิของสินทรัพย์ถาวรจำนวน 874.1 ล้านบาท
    ซึ่งรวมถึงจำนวนเงินที่จ่ายในปีปัจจุบันสำหรับสายเม็ดพลาสติก PET
    ในสหรัฐอเมริกาและตุรกีและโครงการเคลือบอลูมิเนียมในประเทศไทยและตุรกี

-   สินทรัพย์ไม่มีตัวตนเพิ่มขึ้นจำนวน 5.1 ล้านบาท

-   เงินจ่ายล่วงหน้าและเจ้าหนี้การค้าสำหรับสินทรัพย์ถาวรลดลง 55 ล้านบาท

-   กระแสเงินสดใช้ไปสุทธิจากกิจกรรมจัดหาเงินจำนวน 764.4 ล้านบาท

-   การเบิกเงินกู้ระยะสั้นสำหรับเงินทุนหมุนเวียนจำนวน 896.2 ล้านบาท

-   การเบิกเงินกู้ระยะยาวจากธนาคารสำหรับโครงการใหม่ๆจำนวน 380 ล้านบาท

-   เงินกู้ระยะยาวจากบุคคลที่เกี่ยวข้องเพิ่มขึ้นจำนวน 111 ล้านบาท

-   การชำระคืน(รวมการชำระคืนก่อนกำหนด)เงินกู้ระยะยาวแก่ธนาคารจำนวน 1,814 ล้านบาท
    เงินจากเงินกู้ระหว่างบริษัทจากโพลีเพล็กซ์ ยูโรปา ประเทศตุรกี
    ได้ใช้ไปเพื่อเงินกู้ระยะยาวธนาคารในประเทศไทยและสหรัฐอเมริกาส่วนใหญ่ก่อนกำหนดที่จะต้องชำระในปีบัญชี
    2558-59

-   เงินสดจ่ายแก่ผู้ถือหุ้นรายย่อยในบริษัทย่อยจำนวน 26 ล้านบาท

-   เงินสดจ่ายค่าดอกเบี้ยของเงินกู้ระยะยาวและระยะสั้นจำนวน 311.4 ล้านบาท

  ยอดที่ขาดประกอบกับขาดทุนจากการปรับปรุงการแปลงค่าจำนวน 314 ล้านบาท
  และเงินสดคงเหลือต้นงวดจำนวน 979.4 ล้านบาท ส่งผลให้บริษัทมีเงินสดสุทธิปลายงวดเท่ากับ
  964.4 ล้านบาท

  งบเฉพาะกิจการ

-   ในปี 2557-58
    บริษัทได้รับเงินสดสุทธิจากกิจกรรมดำเนินงานตามงบการเงินเฉพาะกิจการจำนวน 20.9
    ล้านบาท โดยมีรายละเอียดดังนี้

-   เงินสดที่มาจากกิจกรรมดำเนินงาน (ก่อนเปลี่ยนแปลงสินทรัพย์และหนี้สินในการดำเนินงาน)
    มีจำนวน 280.7 ล้านบาท

-   การเปลี่ยนแปลงของเงินทุนหมุนเวียนมีดังนี้

-   ลูกหนี้การค้าเพิ่มขึ้นจำนวน 218
    ล้านบาทเนื่องจากรายได้จากการขายเพิ่มสูงขึ้น(การใช้กำลังการผลิตของโครงการใหม่ๆ)

-   สินค้าคงคลังเพิ่มขึ้นจำนวน 1.5 ล้านบาท

-   การจ่ายผลประโยชน์ระยะยาวของพนักงานจำนวน 2.6 ล้านบาท

-   สินทรัพย์หมุนเวียน/ไม่หมุนเวียนอื่นเพิ่มขึ้น 32.6 ล้านบาท
    (เงินคืนภาษีมูลค่าเพิ่มรับและเงินจ่ายล่วงหน้าแก่ผู้ขายสูงขึ้น)

-   เจ้าหนี้การค้าลดลง 22.9 ล้านบาท จากการที่ราคาวัตถุดิบลดต่ำลง

-   หนี้สินหมุนเวียนอื่นเพิ่มขึ้น 18.3 ล้านบาท

-   เงินสดสุทธิใช้ไปในกิจกรรมลงทุนเท่ากับ 208 ล้านบาท โดยมีรายละเอียดดังนี้

-   การเพิ่มขึ้นสุทธิของสินทรัพย์ถาวรจำนวน 228.7 ล้านบาท
    (ลงทุนในสายเคลือบใหม่ในประเทศไทยและค่าใช้จ่ายลงทุนเพื่อการบำรุงรักษาตามปกติอื่นๆ)

-   เงินจ่ายล่วงหน้าและเจ้าหนี้การค้าสำหรับสินทรัพย์ถาวรลดลง 20.7 ล้านบาท

-   กระแสเงินสดรับสุทธิจากกิจกรรมจัดหาเงินจำนวน 205.5
    ล้านบาทดังรายละเอียดด้านล่างส่วนหนึ่งมีการใช้ไปสำหรับกระแสเงินสดออกข้างต้นเพื่อใช้ในกิจกรรมลงทุน

-   การเบิกเงินกู้ระยะสั้นสำหรับเงินทุนหมุนเวียนจำนวน 693.1 ล้านบาท

-   การเบิกเงินกู้จากบริษัทย่อยจำนวน 663.1
    ล้านบาทเพื่อชำระคืนเงินกู้ระยะยาวธนาคารก่อนกำหนดที่จะต้องชำระในปีบัญชี 2558-59

-   การเบิกเงินกู้ระยะยาวจากธนาคารสำหรับโครงการสายเคลือบใหม่จำนวน 115.6 ล้านบาท

-   การชำระคืน(รวมการชำระคืนก่อนกำหนดบางส่วน)เงินกู้ระยะยาวแก่ธนาคารจำนวน
    1,134.7 ล้านบาท

-   เงินสดจ่ายค่าดอกเบี้ยของเงินกู้ระยะยาวและระยะสั้นจำนวน 131.5 ล้านบาท

  ยอดที่เกินประกอบกับเงินสดคงเหลือต้นงวดจำนวน 22.3 ล้านบาท
  ส่งผลให้บริษัทมีเงินสดสุทธิปลายงวดเท่ากับ 40.8 ล้านบาท

  อัตราส่วนสภาพคล่อง

  ในปี 2557-58 ตามงบการเงินรวมบริษัทมีอัตราส่วนสภาพคล่องเท่ากับ 1.09 เท่าและ
  อัตราส่วนสภาพคล่องหมุนเร็วเท่ากับ 0.63 เท่า และตามงบการเงินเฉพาะบริษัท 0.58 เท่า
  และ 0.34 เท่าตามลำดับ ตามงบการเงินรวมมีระยะเวลาเก็บหนี้เฉลี่ย 52 วัน ในช่วงปี
  2557-58 ระยะเวลาเจ้าหนี้การค้าเท่ากับ 44 วัน และระยะเวลาขายเฉลี่ย 20 วัน ทำให้มี
  cash cycle เท่ากับ 28 วันเทียบกับ cash cycle ในปีที่ผ่านมาคือ 19 วัน
  ตามงบการเงินเฉพาะบริษัทมีระยะเวลาเก็บหนี้เฉลี่ย 68 วันในปี 2557-58
  ระยะเวลาชำระหนี้การค้า 44 วัน และระยะเวลาขายเฉลี่ย 5 วัน ทำให้มี cash cycle
  เท่ากับ 28 วันเทียบกับ cash cycle 16 วันในปีที่ผ่านมา

1.  แหล่งที่มาของเงินทุน

  แหล่งเงินทุนของบริษัทมาจากการกู้ยืมเงินระยะยาวและระยะสั้นจากสถาบันการเงินและส่วนของ
  ผู้ถือหุ้น

หนี้สินรวม

  ณ วันที่ 31 มีนาคม 2558 ตามงบการเงินรวม บริษัทมีหนี้สินรวมเท่ากับ 8,534 ล้านบาท ลดลง
  2,408 ล้านบาท เมื่อเทียบกับปีที่ผ่านมา การเคลื่อนไหวของหนี้สินที่สำคัญๆมีดังต่อไปนี้

  หนี้สินหมุนเวียน

-   เงินกู้ยืมระยะสั้นเพิ่มขึ้นจำนวน 896.2 ล้านบาท ส่วนใหญ่ในประเทศไทย
    มีสาเหตุจากผลขาดทุนจากการดำเนินงาน (ในธุรกิจใหม่เป็นหลัก)
    และความต้องการใช้เงินทุนหมุนเวียนเพิ่มขึ้นจากการที่โครงการใหม่ๆเริ่มดำเนินงาน
    นอกจากนี้
    เงินกู้เงินทุนหมุนเวียนเพิ่มขึ้นในบริษัทย่อยที่สหรัฐอเมริกาจากการที่มีการใช้กำลังการผลิตของสายการผลิตใหม่

-   หนี้สินตามสัญญาเช่าการเงินที่ถึงกำหนดชำระภายในหนึ่งปีลดต่ำลงมาก
    เนื่องจากมีการชำระคืนเงินกู้ระยะยาวส่วนใหญ่ในประเทศไทยและบริษัทย่อยในสหรัฐอเมริกาก่อนกำหนดที่จะต้องชำระในปีบัญชี
    2558-59 การชำระคืนเงินกู้ก่อนกำหนดใช้เงินคงเหลือในบริษัทย่อยที่ประเทศตุรกีคือ
    โพลีเพล็กซ์ ยูโรปา
    ซึ่งให้กู้ในรูปของเงินกู้ยืมระหว่างบริษัทแก่โพลีเพล็กซ์ในสหรัฐอเมริกาและโพลีเพล็กซ์ในประเทศไทย

-   เงินกู้ระยะยาว (รวมเงินกู้จากบุคคลที่เกี่ยวข้อง) ลดต่ำลงมาก
    โดยมีสาเหตุจากการจำหน่ายกิจการโพลีเพล็กซ์ เรซิ่น และการชำระคืน
    (รวมการชำระคืนก่อนกำหนด) เงินกู้ในประเทศไทยและสหรัฐอเมริกา
    ซึ่งส่วนหนึ่งหักกลบกับเงินกู้ใหม่ที่กู้สำหรับโครงการเม็ดพลาสติก PET
    ในสหรัฐอเมริกาและโครงการสายเคลือบใหม่ในประเทศไทย

-   เจ้าหนี้การค้าและหนี้สินหมุนเวียนอื่นลดลง
    จากการที่อัตราแลกเปลี่ยนเงินยูโร/บาทลดลงและการจำหน่ายกิจการโพลีเพล็กซ์ เรซิ่น
    ดังได้อธิบายข้างต้น อีกทั้งเจ้าหนี้การค้าที่มีกับผู้ขายวัตถุดิบลดลงด้วย อันเป็นผลจากภาวะราคา
    PTA/MEG ตกต่ำ

-   หนี้สินหมุนเวียนอื่นในงบเฉพาะกิจการได้เพิ่มสูงขึ้น
    จากการที่สำรองค่าใช้จ่ายสูงขึ้นและดอกเบี้ยค้างจ่ายเงินกู้ระยะยาวและเงินทุนหมุนเวียนสูงขึ้น
    หนี้สินหมุนเวียนอื่นตามงบการเงินรวมลดลงจากการที่อัตราแลกเปลี่ยนเงินยูโร/บาทลดลง
    และการจำหน่ายกิจการโพลีเพล็กซ์ เรซิ่น

  การเปลี่ยนแปลงส่วนของผู้ถือหุ้นที่สำคัญ

-   กำไรสะสมตามงบการเงินรวมเพิ่มขึ้น 356.78 ล้านบาท อันเป็นผลจากกำไรระหว่างปี
    ส่วนกำไรสะสมตามงบเฉพาะกิจการลดลง 104.25
    ล้านบาทด้วยสาเหตุจากขาดทุนที่บันทึกระหว่างปี

-   การลดลงอย่างมีนัยสำคัญขององค์ประกอบอื่นของส่วนของผู้ถือหุ้น
    มีสาเหตุหลักจากขาดทุนจากการแปลงค่าอัตราแลกเปลี่ยนซึ่งเกิดจากการแปลงค่างบดุลของบริษัทย่อย
    เพื่อรับกับสกุลเงินยูโรที่อ่อนค่าลงมาก เมื่อเทียบกับอัตราแลกเปลี่ยน ณ สิ้นปีที่ผ่านมา

-   การลดลงของส่วนได้เสียที่ไม่มีอำนาจควบคุมในบริษัทย่อย
    มีสาเหตุจากการจำหน่ายกิจการโพลีเพล็กซ์ เรซิ่น ทำให้ไม่มีเจ้าหนี้ส่วนน้อย ณ สิ้นปีนี้
    ในบริษัทย่อยดังกล่าว

  อัตราผลตอบแทนต่อส่วนของผู้ถือหุ้น

  อัตราผลตอบแทนต่อส่วนของผู้ถือหุ้นเท่ากับร้อยละ 4.80 ตามงบการเงินรวม
  และเท่ากับติดลบร้อยละ 3.23 ตามงบเฉพาะกิจการ เทียบกับติดลบร้อยละ 5.75
  ตามงบการเงินรวม และร้อยละ 18.45 ตามงบเฉพาะกิจการในปีที่ผ่านมา

  บริษัทมีนโยบายจ่ายเงินปันผลประมาณร้อยละ 40 ของกำไรสุทธิตามงบการเงินรวม
  โดยพิจารณาภาวะเศรษฐกิจ แผนการเติบโตของธุรกิจ โอกาสการใช้ทรัพยากรในอนาคต
  ฐานะการเงิน และสภาพคล่องของบริษัท ตลอดจนต้องได้รับการอนุมัติจากผู้ถือหุ้น สำหรับปี
  2557-58 คณะกรรมการบริษัทได้เสนอให้จ่ายเงินปันผลในอัตรา 0.10 บาทต่อหุ้น
  ดยบริษัทจะต้องได้รับการอนุมัติจากที่ประชุมสามัญประจำปีผู้ถือหุ้นในเดือนกรกฎาคม 2558

  อัตราส่วนหนี้สินต่อส่วนของผู้ถือหุ้นและความสามารถในการชำระดอกเบี้ย

  อัตราส่วนหนี้สินต่อส่วนของผู้ถือหุ้น(เฉพาะหนี้เงินกู้ระยะสั้นและระยะยาวรวมทั้งส่วนที่ครบ
  กำหนดใน 1 ปี สุทธิจากเงินสดและรายการเทียบเท่าเงินสดและเงินลงทุนสินทรัพย์หมุนเวียน)
  เท่ากับ 0.79 เท่าตามงบการเงินรวม และ 1.21 เท่าตามงบการเงินเฉพาะบริษัท
  การเพิ่มขึ้นตาม
  งบเฉพาะบริษัทนี้เป็นผลมาจากการกู้ยืมหนี้ระยะสั้นที่สูงขึ้นเพื่อสนองความต้องการใช้
  เงินทุนหมุนเวียน อีกทั้งกำไรสะสมที่ลดลงจากการขาดทุนที่เกิดขึ้นในระหว่างปี
  ในขณะที่อัตราส่วนนี้ตามงบรวมลดลง
  เป็นผลมาจากการชำระคืนหนี้เงินกู้ระยะยาวธนาคารทั้งในประเทศไทยและสหรัฐอเมริกาก่อนกำหนด
  อีกทั้งจากการลดลงของเงินกู้ระยะยาวในส่วนของโพลีเพล็กซ์ เรซิ่น
  เนื่องจากได้ขายกิจการดังกล่าวไปแล้ว

  อัตราส่วนหนี้สินต่อส่วนของผู้ถือหุ้น(หนี้ทั้งหมดซึ่งรวมหนี้สินหมุนเวียนและหนี้สินไม่หมุนเวียน)
  เท่ากับ 1.12 เท่าตามงบการเงินรวม และ 1.67 เท่าตามงบการเงินเฉพาะบริษัท

  อัตราส่วนความสามารถในการชำระดอกเบี้ยตามงบรวมและงบเฉพาะบริษัทเท่ากับ 5.26 และ
  2.22 ตามลำดับ เทียบกับตัวเลขติดลบในปีที่ผ่านมา
  เนื่องจากกำไรจากการดำเนินงานในระหว่างปีดีขึ้น

  ภาระผูกพัน

  ณ วันที่ 31 มีนาคม 2558 บริษัทมีภาระผูกพันและหนี้สินที่อาจเกิดขึ้นในอนาคตดังนี้

  (ก) บริษัทมีสัญญาแลกเปลี่ยนเงินตราต่างประเทศโดยมียอดคงค้าง ณ วันที่ 31 มีนาคม 2558
  ดังต่อไปนี้

+---+---------------+--------------+------------------------+----------+
| ณ |               |              |                        |          |
| ว |               |              |                        |          |
| ัน |               |              |                        |          |
| ที่ |               |              |                        |          |
| 3 |               |              |                        |          |
| 1 |               |              |                        |          |
| ม |               |              |                        |          |
| ีน |               |              |                        |          |
| า |               |              |                        |          |
| ค |               |              |                        |          |
| ม |               |              |                        |          |
| 2 |               |              |                        |          |
| 5 |               |              |                        |          |
| 5 |               |              |                        |          |
| 8 |               |              |                        |          |
|   |               |              |                        |          |
| [ |               |              |                        |          |
| T |               |              |                        |          |
| A |               |              |                        |          |
| B |               |              |                        |          |
| L |               |              |                        |          |
| E |               |              |                        |          |
| ] |               |              |                        |          |
+---+---------------+--------------+------------------------+----------+
|   | ณ วันที่ 31      |              |                        |          |
|   | มีนาคม 2558    |              |                        |          |
+---+---------------+--------------+------------------------+----------+
|   | จำนวนซื้อ       | จำนวนซื้อ      | จำนวนซื้อ                |          |
+---+---------------+--------------+------------------------+----------+
|   | 2.0 ล้านลีร์ตุรกี  | 2.0 ล้านลีร์ตุรกี | 2.0 ล้านลีร์ตุรกี           |          |
+---+---------------+--------------+------------------------+----------+
|   | 2.5           | 2.5          | 2.5 ล้านเหรียญสหรัฐ       |          |
|   | ล้านเหรียญสหรัฐ  | ล้านเหรียญสหรัฐ |                        |          |
+---+---------------+--------------+------------------------+----------+
|   |               |              |                        |          |
+---+---------------+--------------+------------------------+----------+
|   | ณ วันที่ 31      |              |                        |          |
|   | มีนาคม 2557    |              |                        |          |
+---+---------------+--------------+------------------------+----------+
|   | จำนวนซื้อ       | จำนวนขาย     | อัตราแลกเปลี่ยนตามสัญญา    |          |
+---+---------------+--------------+------------------------+----------+
|   | 1.4 ล้านลีร์ตุรกี  |   -          |   3.1370 - 3.1480      |          |
|   |               |              |   ลีร์ตุรกี/ยูโร            |          |
+---+---------------+--------------+------------------------+----------+
|   | 4.1           |   -          |   1.3743 - 1.3748      |          |
|   | ล้านเหรียญสหรัฐ  |              |   เหรียญสหรัฐ/ยูโร        |          |
+---+---------------+--------------+------------------------+----------+
|   | -             |   0.1 ล้านยูโร |   1.3920 เหรียญสหรัฐ/ยูโร |          |
+---+---------------+--------------+------------------------+----------+

(ข) ณ วันที่ 31 มีนาคม 2558 บริษัทและบริษัทย่อยมีภาระผูกพันรายจ่ายฝ่ายทุนจำนวนเงินประมาณ
0.6

  ล้านบาท (ปี 2557: 278.9 ล้านบาท)
  ซึ่งเกี่ยวเนื่องกับการสร้างอาคารและการซื้อเครื่องจักรอุปกรณ์ (สำหรับงบเฉพาะกิจการ: ไม่มี
  ปี 2557: 148.5 ล้านบาท)

(ค) ณ วันที่ 31 มีนาคม 2558 บริษัทมีภาระผูกพันรวม 91.7 ล้านบาทภายใต้สัญญาบริการต่างๆ
(ปี 2557:

149.4 ล้านบาท) สัญญาเหล่านี้จะสิ้นสุดลงระหว่างเดือนเมษายน 2557 – เดือนกันยายน 2559
บริษัทได้

เข้าทำสัญญาเช่าหลายฉบับที่เกี่ยวกับการเช่าพื้นที่และอุปกรณ์อาคารสำนักงาน

ค่าเช่าขั้นต่ำที่ต้องจ่ายในอนาคตภายใต้สัญญาเช่าเป็นดังนี้

+---------------------------------------+--------------+--------------+
|                                       | (หน่วย:       |              |
|                                       | ล้านบาท)      |              |
+---------------------------------------+--------------+--------------+
|                                       | ณ 31 มีนาคม   |              |
+---------------------------------------+--------------+--------------+
|                                       | 2558         | 2557         |
+---------------------------------------+--------------+--------------+
|   กำหนดชำระภายใน                      |              |              |
+---------------------------------------+--------------+--------------+
|   1 ปี                                 | 4.7          | 6.2          |
+---------------------------------------+--------------+--------------+
|   เกิน 1 ปี ถึง 5 ปี                      | 4.0          | 4.2          |
+---------------------------------------+--------------+--------------+

(ง) ณ วันที่ 31 มีนาคม 2558 บริษัทได้ให้การค้ำประกันระยะสั้นวงเงิน 30.0 ล้านเหรียญสหรัฐ
(ปี 2557: 30

ล้านเหรียญสหรัฐ) สำหรับเงินกู้เงินทุนหมุนเวียนที่บริษัทย่อย คือ โพลีเพล็กซ์ ยูเอสเอ แอลแอลซี
ได้รับ

(จ) ณ วันที่ 31 มีนาคม 2558 บริษัทได้ให้การค้ำประกันวงเงิน 84.0 ล้านเหรียญสหรัฐ (ปี
2557: 84.0 ล้าน

  เหรียญสหรัฐ) สำหรับเงินกู้ระยะยาวที่บริษัทย่อย (โพลีเพล็กซ์ ยูเอสเอ แอลแอลซี) ได้รับ ณ
  วันที่ 31 มีนาคม 2558 ยอดเงินกู้คงค้างของบริษัทย่อยดังกล่าวเท่ากับ 66.1 ล้านเหรียญสหรัฐ
  (ปี 2557: 76.5 ล้านเหรียญสหรัฐ)

(ฉ) ณ วันที่ 31 มีนาคม 2558 โพลีเพล็กซ์ ยูโรปา โพลีเอสเตอร์ ฟิล์ม ซานายี เว ติคาเรท
อาโนนิม ซิเกติ ได้

ให้การค้ำประกันวงเงิน 5.7 ล้านยูโร สำหรับเงินกู้ที่โพลีเพล็กซ์ ปาเกตเลอเม คอซัมเลอรี
ซานายี เว ติ

คาเรท อาโนนิม ซิเกติ ได้รับ

(ช) ณ วันที่ 31 มีนาคม 2558 บริษัทได้ให้การค้ำประกันวงเงิน 1.3 ล้านเหรียญสหรัฐ
สำหรับผู้ขายวัตถุดิบ

แก่โพลีเพล็กซ์ ยูเอสเอ แอลแอลซี

(ซ) ณ วันที่ 31 มีนาคม 2558 มีหนังสือค้ำประกันวงเงินคงค้างประมาณ 190.6 ล้านบาทและ
9.4 ล้านยูโร (ปี

2557: 197.6 ล้านบาทและ 11.3 ล้านยูโร) ซึ่งออกโดยธนาคารแทนบริษัทและบริษัทย่อย
เพื่อเป็นการค้ำ

ประกันภาระผูกพันการปฏิบัติตามข้อตกลง (performance bonds) ในการดำเนินธุรกิจตามปกติ
(สำหรับ

งบเฉพาะกิจการ: 190.6 ล้านบาท ปี 2557: 197.6 ล้านบาท)

1.  ปัจจัยและอิทธิพลหลักที่อาจมีผลต่อการดำเนินงานและฐานะการเงินในอนาคต

  ช่วง 2-3 ปีที่ผ่านมาเป็นช่วงที่ท้าทายอย่างมากสำหรับอุตสาหกรรมแผ่นฟิล์มโพลีเอสเตอร์
  โดยมีภาวะสินค้าล้นตลาดจากการเพิ่มปริมาณอุปทานของผู้ประกอบการเพื่อรับกับวงจรอุตสาหกรรมในช่วงขาขึ้นปี
  2553/2554 สำหรับโพลีเพล็กซ์แล้ว
  มีความท้าทายมากขึ้นจากการใช้กำลังการผลิตของโครงการใหม่ๆที่เริ่มดำเนินการผลิตในปี 2556

  สิ่งที่เป็นความท้าทายสำหรับบริษัทในปีที่จะถึงนี้มีดังต่อไปนี้

-   ความผันผวนของราคาวัตถุดิบและการเคลื่อนไหวของราคาในทางขาขึ้นอย่างมีนัยสำคัญ
    ซึ่งอาจทำให้บริษัทไม่สามารถสะท้อนต้นทุนที่สูงขึ้นในราคาจำหน่ายแก่ลูกค้าได้เต็มที่ในสภาวะตลาดที่เปราะบางในปัจจุบัน

-   การใช้กำลังการผลิตเต็มที่ของสายการผลิตแผ่นฟิล์ม PET ชนิดบางในสหรัฐอเมริกา
    สายการผลิตแผ่นฟิล์ม PET ชนิดหนา แผ่นฟิล์ม Blown PP
    และแผ่นฟิล์มเคลือบอัดชั้นด้วยความร้อนสายที่สองในประเทศไทย

-   ภาวะความผันผวนอย่างต่อเนื่องของอัตราแลกเปลี่ยนเงินบาทต่อเงินเหรียญสหรัฐและยูโร
    ตลอดจนการเคลื่อนไหวของเงินยูโรเทียบกับเงินเหรียญสหรัฐ ส่งผลกระทบต่อกำไรของบริษัท
    บริษัทมีความเสี่ยงจากความผันผวนของอัตราแลกเปลี่ยนสองประการ ประการแรกคือ
    กำไรจากการดำเนินงานตลอดจนการปรับมูลค่าสินทรัพย์/หนี้สินที่เป็นสกุลเงินต่างประเทศของบริษัทในงบการเงินเฉพาะ
    และประการที่สองคือ การแปลงตัวเลขในงบการเงินของบริษัทย่อยซึ่งเป็นสกุลเงินเหรียญสหรัฐ
    เงินยูโร และเงินหยวนจีนมาเป็นเงินบาทสำหรับการจัดทำงบการเงินรวม
    แม้ว่าบริษัทจะมีการป้องกันความเสี่ยงรายการการดำเนินงานที่เป็นสกุลเงินต่างประเทศโดยส่วนใหญ่
    แต่ก็ไม่สามาถป้องกันความเสี่ยงได้โดยสมบูรณ์ในการแปลงค่าเงินกู้ระยะยาว ณ วันที่ 31
    มีนาคม 2558 เงินกู้สกุลเงินต่างประเทศทั้งหมดในประเทศไทยมีจำนวนเท่ากับ 32 ล้านยูโร
    (รวมเงินกู้บุคคลที่เกี่ยวข้องกัน) และ 52 ล้านเหรียญสหรัฐ
    ตลอดจนเงินกู้บุคคลที่เกี่ยวข้องกันจำนวน 17 ล้านยูโรในสหรัฐอเมริกา

  ในระยะยาว บริษัทยังคงมั่นใจว่าจะสามารถรักษาความสามารถในการแข่งขันไว้ได้ด้วยเหตุผลต่อ
  ไปนี้

1.  ประโยชน์ที่บริษัทจะได้รับจากโครงการต่างๆและการขยายงานในช่วงที่ผ่านมา
    ทั้งโครงการเดิมและโครงการที่กำลังดำเนินการ ดังนี้

    1.  PTL และบริษัทย่อยที่เป็นโรงงานผลิตต่างก็ได้รับประโยชน์อย่างชัดเจนจากการ
        ที่มีโรงงานผลิตเม็ดพลาสติกของตนเอง เพื่อใช้เป็นวัตถุดิบในการผลิต ทั้งในเชิง
        ต้นทุนคุณภาพ และความแน่นอนของปริมาณวัตถุดิบในการป้อนการผลิต
        ประโยชน์ที่ชัดเจนของการมีสายการผลิตเม็ดพลาสติกของตนเองคือ การที่
        บริษัทจะสามารถลดต้นทุนการผลิตอันเนื่องมาจาก ประสิทธิภาพในการจัดหา วัตถุดิบ
        ซึ่งจะส่งผลให้การจัดส่งวัตถุดิบ มายังโรงงานของ บริษัทดำเนินการได้
        แน่นอนและทันเวลา การที่สามารถจัดหา PTA และ MEG ซึ่งเป็นวัตถุดิบหลักได้ แน่นอน
        ทำให้ความเสี่ยงในเรื่องการขาดแคลนวัตถุดิบลดลงด้วย อย่างไรก็ตาม
        จากภาวะตลาดที่ปรับตัวดีขึ้น ราคาวัตถุดิบ ที่เพิ่มสูงขึ้นส่วนหนึ่งสามารถส่งผ่านไป
        ยังลูกค้าหรือผู้ใช้สินค้า ปลายทาง เพื่อเป็นการรักษา margin นอกจากนี้
        ยังเปิดโอกาสให้ บริษัทสามารถ พัฒนาผลิตภัณฑ์แผ่นฟิล์ม
        ประเภทใหม่ๆที่เป็นความเชี่ยวชาญเฉพาะได้เพิ่มขึ้นอีกด้วย

    2.  การจัดตั้งสายการผลิตแผ่นฟิล์มเคลือบอลูมิเนียมทั้งในประเทศไทย ประเทศตุรกี
        และสหรัฐอเมริกา
        เป็นการช่วยเพิ่มประเภทผลิตภัณฑ์โดยการเพิ่มสัดส่วนของแผ่นฟิล์มที่เป็นความเชี่ยวชาญเฉพาะในพอร์ตการจัดจำหน่ายโดยรวม
        ในประเทศไทย แผ่นฟิล์ม PET ตลอดจน CPP และ Blown PP
        มีการเข้ากระบวนการเคลือบอลูมิเนียมในขณะที่ในตุรกีและสหรัฐอเมริกา
        มีการใช้เครื่องเคลือบอลูมิเนียมสำหรับเคลือบแผ่นฟิล์ม PET

    3.  สายการผลิตแผ่นฟิล์มเคลือบอัดขึ้นรูป (Extrusion Coating) สองสายในประเทศไทย
        สามารถช่วยลดความเสี่ยงให้แก่บริษัทจากการที่ต้องอาศัยแผ่นฟิล์มธรรมดาที่เป็น สินค้า
        commodity ทั่วไป โดยให้เน้นผลิตภัณฑ์ที่มีมูลค่าเพิ่ม และผลิตภัณฑ์เกรด
        พิเศษและคุณสมบัติเฉพาะอื่นๆมากขึ้น

    4.  โครงการแผ่นฟิล์ม CPP ซึ่งเริ่มดำเนินงานในประเทศไทยแล้วในปี 2553
        ทำให้บริษัทสามารถขยายฐานผลิตภัณฑ์ให้กว้างออกไปจนเป็นผู้ผลิตและจำหน่ายผลิตภัณฑ์ด้านบรรจุภัณฑ์อย่างครบวงจร
        (Complete packaging solution provider)
        มิใช่เป็นเพียงผู้ผลิตหรือจำหน่ายแผ่นฟิล์ม PET

    5.  โครงการเคลือบซิลิโคนที่เริ่มการผลิตในปี 2555 และโครงการแผ่นฟิล์ม Blown PP
        ซึ่งเริ่มการผลิตในปี 2556 ในประเทศไทย
        จะเป็นการสร้างความหลากหลายแก่ประเภทผลิตภัณฑ์ของบริษัท
        โดยเฉพาะอย่างยิ่งเป็นการเพิ่มผลิตภัณฑ์ที่มีมูลค่าเพิ่มให้มากขึ้น

    6.  สายการผลิตแผ่นฟิล์ม PET ชนิดหนาซึ่งเริ่มดำเนินการในปี 2556
        ในประเทศไทยจะช่วยในการกระจายสัดส่วนจำหน่ายผลิตภัณฑ์แต่ละประเภทและช่วยลดความเสี่ยงจากการขึ้นลงของวงจรอุตสาหกรรมแผ่นฟิล์ม
        PET ชนิดบาง เนื่องจากแผ่นฟิล์ม PET ชนิดหนาจะมีเสถียรภาพมากกว่า

2.  โพลีเพล็กซ์ได้รับประโยชน์จากการที่มีขนาดธุรกิจที่ใหญ่ขึ้น และมีเครือข่ายการจัด
    จำหน่ายทั่วถึง ใน 4 ทำเลในปัจจุบัน โดยบริษัทได้รับการยอมรับในความเป็นผู้ผลิต
    ที่มีเครือข่ายการผลิตและการจำหน่ายทั่วโลก และมีฐานลูกค้าที่แน่นอน

3.  โพลีเพล็กซ์สามารถวางสถานะของกลุ่มในฐานะผู้ผลิตและจำหน่ายผลิตภัณฑ์คุณภาพที่แน่นอนสม่ำเสมอ

4.  โพลีเพล็กซ์ได้มีการลงทุนที่สำคัญในด้านของการจัดจำหน่าย
    โดยเฉพาะในการที่เข้าซื้อธุรกิจในสหรัฐอเมริกา คือ โพลีเพล็กซ์ (อเมริกา) อิงค์ (PA)
    ซึ่งปัจจุบันได้ควบรวมกิจการกับ โพลีเพล็กซ์ ยูเอสเอ แอลแอลซี (PUL)
    ที่เป็นกิจการเพื่อการผลิตในสหรัฐอเมริกา การลงทุนในโพลีเพล็กซ์ (เทรดดิ้ง) เซิ้นเจิ้น
    ประเทศจีน การจัดตั้งบริษัทเพื่อค้าในประเทศเนเธอร์แลนด์ในปี 2556
    ตลอดจนการจัดตั้งคลังสินค้าให้ครอบคลุมทั่วยุโรปเพื่อให้การจัดจำหน่ายเป็นไปได้ดียิ่งขึ้น
    รวมถึงการจัดตั้งสำนักงานประสานงานในประเทศมาเลเซียและเกาหลี

    1.  ค่าตอบแทนของผู้สอบบัญชี

1. ค่าตอบแทนจากการสอบบัญชี (Audit Fee)

บริษัทและบริษัทย่อย จ่ายค่าตอบแทนจากการสอบบัญชี ดังนี้

-   ผู้สอบบัญชีของบริษัท ในรอบปีบัญชีที่ผ่านมามีจำนวนเงินรวม - บาท และ

-   สำนักงานสอบบัญชีที่ผู้สอบบัญชีสังกัดบุคคลหรือกิจการที่เกี่ยวข้องกับผู้สอบบัญชีและ สำนักงาน
    สอบบัญชีที่ผู้สอบบัญชีสังกัด ในรอบปีบัญชีที่ผ่านมีจำนวนเงินรวม 2,175,000 บาท

  2. ค่าบริการอื่น ( Non -audit Fee)

  บริษัทและบริษัทย่อยจ่ายค่าตอบแทนของงานบริการอื่น ซึ่งได้แก่ การตรวจสอบการปฏิบัติตาม
  เงื่อนไขของบัตรส่งเสริม การให้บริการที่ปรึกษาด้านกฎหมายและภาษี
  รวมทั้งบริการตรวจสอบด้านภาษี และบริการเกี่ยวกับ BOI ดังนี้

-   ผู้สอบบัญชีของบริษัท ในรอบปีบัญชีที่ผ่านมามีจำนวนเงินรวม - บาท

  และจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมามี
  จำนวนเงินรวม - บาท และ

-   สำนักงานสอบบัญชีที่ผู้สอบบัญชีสังกัด บุคคลหรือกิจการที่เกี่ยวข้องกับผู้สอบบัญชีและ

  สำนักงานสอบบัญชีดังกล่าวในรอบปีบัญชีที่ผ่านมามีจำนวนเงินรวม 150,000 บาท
  และจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมามีจำนวนเงินรวม
  560,000 บาท